આ મામલે પોલીસે હત્યાનો ગુનો નોંધી તપાસ હાથ ધરી છે. પોલીસ સૂત્રો અનુસાર, મૃતક અક્ષય સવા કુખ્યાત બૂટલેગર રઘુ સવાના ભાઇ મુકેશ સવાનો પુત્ર હતો. તે અમરાઇવાડી વિસ્તારમાં રહેતો હતો. આથી પોલીસનું માનવું છે કે, રઘુ સવા સાથેની અંગત દુશ્મનીના કારણોસર આ હત્યા કરવામાં આવી હોય એવી શક્યતા છે. રઘુ સવા દારૂ સિવાય જુગારધામના ધંધા સાથે પણ સંકળાયેલો હતો અને તેને અનેક લોકો સાથે દુશ્મનાવટ હતી. આ દુશ્મનાવટનો ભોગ અક્ષય બન્યો હોય એવી શક્યતા છે. જો કે, પોલીસ અન્ય થિયરીને આધારે પણ તપાસ કરી રહી છે.